
REFERAT
Privind participarea Consiliului Local în calitate de sustinator financiar al proiectului „Impreuna pentru transparenta”, organizat de Fundatia Vest pentru Jurnalism
Fundatia Vest pentru Jurnalism din timisoara a depus solicitarea nr. SC2005-  021082/ 07.12.2005 a privind susţinerea financiară a proiectului „Impreuna pentru transparenta” in perioada ianuarie - iunie  2006.
 Obiectivele programului sunt următoarele: ameliorarea implicării cetăţenilor municipiului Timişoara în actul decizional, maximizarea transparenţei actului decizional la nivelul Consiliului Local şi al Primăriei Municipiului Timişoara,  responsabilizarea participanţilor la actul decizional de interes comunitar (executivul Primăriei, consilieri locali, personal din administraţie),  maximizarea gradului de diseminare a informaţiilor privind activitatea Consiliului Local şi a Primăriei Municipiului Timişoara.

   Proiectul de faţă propune transmiterea în direct, la West City Radio Timişoara - 88,7 MHz (Radio Vest) , a dezbaterilor din cadrul Şedinţelor lunare publice ale Consiliului Local Timişoara.

   Transmisia propriu-zisă se va realiza o dată pe lună, de regulă în ultima zi de marţi a fiecărei luni calendaristice (ianuarie-iunie), între orele 15.00-18.00, şi va fi realizată cu suportul tehnic asigurat Romtelecom, prin conectare la o linie analogică de voce, cu personalul Fundaţiei Vest (care îşi asumă producţia radiofonică) şi, respectiv, cu personalul West City Radio (Radio Vest ) Timişoara care va realiza partea de emisie în eter a programelor. 
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 
5.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

